ફિલ્મની સ્ટોરી વ્હીલચૅર પર જીવન જીવી રહેલા ચેસ ગ્રૅન્ડમાસ્ટર પંડિત ઓમકારનાથ ધર (અમિતાભ બચ્ચન) અને ઍન્ટિ-ટેરરિસ્ટ સ્ક્વૉડના ઑફિસર દાનિશ અલી (ફરહાન અલી)ની આસપાસ ફરે છે. બન્નેની લાઇફમાં એક ઘટના એવી ઘટે છે કે જેને લીધે બન્નેનો જીવ જોખમમાં મુકાય છે. આ ઘટના માટે બન્નેને વઝીરની (નીલ નીતિન મુકેશ)ની જરૂર છે, જેને પકડવા માટે બન્નેએ એકબીજાને સપોર્ટ કરવાનો છે. આ સપોર્ટ કરવાની જે રીત છે એ રીત અકળામણ જન્માવે એવી છે, પણ એ પછી પણ બન્નેએ એકબીજાને સપોર્ટ આપવાનો છે. જો એવું કરવામાં તે બન્ને પાછા પડે તો ચેસની ગેમની જેમ જ તેમની લાઇફનું ચેક-ઍન્ડ-મેટ થઈ જાય એમ છે. ફિલ્મમાં જૉન એબ્રાહમ પોલીસ- સુપરિન્ટેન્ડન્ટનું કૅરૅક્ટર કરે છે, જે નાનું છે પણ ફિલ્મનું સેન્ટર પૉઇન્ટ છે.